pythainlp/thai-wiki-dataset-v3 huggingface dataset:
วัดดอยพระธาตุ

วัดดอยพระธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บ้านแม่กุใหม่ท่าซุง หมุ่ที่ 9 ในตำบลแม่กุ อำเภอแม่สอด จังหวัดตาก มีที่ดินตั้งวัดเนื้อที่ 23 ไร่ 1 งาน 75 ตารางวา
วัดดอยพระธาตุ หรือ วัดพระธาตุ สร้างวัดมาตั้งแต่โบราณมาแล้ว สันนิษฐานว่า เป็นโบราณสถานในสมัยอยุธยาถึงสมัยรัตนโกสินทร์ แต่ต่อมาได้กลายสภาพเป็นวัดร้าง และได้รับการบูรณปฏิสังขรณ์ให้เป็นวัดมีพระสงฆ์ขึ้นมาใหม่ กระทรวงศึกษาธิการประกาศตั้งวัดเมื่อวันที่ 30 กันยายน พ.ศ. 2523 ได้รับพระราชทานวิสุงคามสีมาเมื่อ พ.ศ. 2531
ที่ตั้งวัดเป็นเนินภูเขา สภาพแวดล้อมเป็นที่นาและหมู่บ้าน เสนาสนะที่สำคัญ ได้แก่ ศาลาการเปรียญกว้าง 10 เมตร ยาว 15 เมตร สร้างเมื่อ พ.ศ. 2498 กุฏิสงฆ์สร้างด้วยไม้ 2 หลัง เจดีย์เก่าแก่อายุราว 200 ปี ฐานกว้างด้านละ 3 เมตร สูง 6 เมตร ชาวบ้านในหมู่บ้านเชื่อว่ามีนาคอาศัยอยู่ที่เจดีย์
==อ้างอิง==
ดอยพระธาตุ
โบราณสถานในจังหวัดตาก
วัดเหนือ (อำเภอเมืองร้อยเอ็ด)

วัดเหนือ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด เป็นวัดที่เก่าแก่ที่สุดของจังหวัดร้อยเอ็ด เนื้อที่วัดประมาณ 9 ไร่
ที่ตั้งวัดอยู่บนเนินสูงเรียกว่า โนนวัดเหนือ คาดว่าอาจเป็นศูนย์กลางของชุมชนในระยะแรก เพราะเป็นจุดที่สูงที่สุดภายในเมืองร้อยเอ็ด ปรากฏหลักฐานชุมชนโบราณที่มีอายุกว่า 1000 ปี มีสำนวนที่กล่าวกันต่อมาว่า "วัดเหนือคู่บ้าน วัดกลางคู่เมือง" เพราะว่าวัดเหนือสร้างขึ้นในตอนที่จังหวัดร้อยเอ็ดยังเป็นหมู่บ้านเล็ก ๆ ชื่อ บ้านกุ่มฮ้าง ส่วนวัดกลางนั้นสร้างตอนที่จังหวัดร้อยเอ็ดเป็นเมืองสาเกตุนครที่เจริญรุ่งเรืองแล้ว หลักฐานทางโบราณคดีคือร่องรอยเสาหินโบราณแปดเหลี่ยม (หินยุคใหม่ อายุ 3,000 ปี) สูง 1.5 เมตร คล้ายศิวลึงค์ของศาสนาพราหมณ์ ตรงฐานมีกลีบบีวคว่ำบัวหงาย จารึกอักษรปาลวะของอินเดียสมัยคุปตะ ตรงกับสมัยทวาราวดี และเขียนข้อความว่า "ปุญณธมะณธ” สร้างโดยคนมีบุญขอบเขตคนมีบุญ
กรมการศาสนาระบุว่าตั้งวัดเมื่อ พ.ศ. 2348 ได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526
อาคารเสนาสนะที่สำคัญ คือ พระธาตุองค์ใหญ่ทรงบัวเหลี่ยมมุงแบบศิลปะล้านช้าง เรียกกันว่า พระธาตุยาคู อายุราวพุทธศตวรรษที่ 24–25 ด้านในองค์พระธาตุก่อด้วยอิฐขนาดใหญ่ ส่วนด้านนอกก่อด้วยอิฐขนาดเล็กกว่าและมีการฉาบปูน คาดว่าอาจสร้างขึ้นครั้งแรกตั้งแต่สมัยทวารวดีเพราะในยุคนั้นมักก่อด้วยอิฐขนาดใหญ่ ต่อมาคงได้รับการบูรณะจนมีรูปแบบอย่างปัจจุบัน โบราณวัตถุสมัยทวารวดีอีกชิ้นคือใบเสมาหินทรายศิลปะทวารวดีหลายใบฝังอยู่รายรอบพระธาตุ พบเมื่อ พ.ศ. 2526 ระหว่างการบูรณปฏิสังขรณ์องค์พระธาตุ โดยตั้งอยู่ล้อมรอบพระธาตุ เป็นใบเสมาที่สลักแกนกลางเป็นลายสถูปหรือหม้อน้ำ ส่วนฐานสลักเป็นลายกลีบบัว สิมอีสานแบบมหาอุดอายุ 200 ปี อิทธิพลล้านช้าง มีลักษณะเตี้ย กว้าง หน้าต่างปิดตาย ผู้หญิงไม่สามารถเข้าไปในสิมได้
==อ้างอิง==
เหนือ
โบราณสถานในจังหวัดร้อยเอ็ด
มิสอินเตอร์เนชั่นแนลควีน 2010

มิสอินเตอร์เนชั่นแนลควีน 2010 (Miss International Queen 2010) เป็นการจัดประกวดมิสอินเตอร์เนชั่นแนลควีน ครั้งที่ 6 จัดขึ้นในวันที่ 19 พฤศจิกายน พ.ศ. 2553 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 21 คนจากทั่วโลก โดยไอ ฮะรุนะ มิสอินเตอร์เนชั่นแนลควีน 2009 จากประเทศญี่ปุ่น ได้สวมมงกุฎให้แก่ มินิ ฮัน จากประเทศเกาหลีใต้ เป็นผู้ครองตำแหน่งมิสอินเตอร์เนชั่นแนลควีนประจำปีนี้
== ผลการประกวด ==
== รางวัลพิเศษ ==
== ผู้เข้าประกวด ==
ในปีนี้มีผู้เข้าประกวดทั้งหมด 21 คน ดังต่อไปนี้
- Barbie Gauthier
- Michelly X
- Jenna Talackova
- Melania
- Susi Villa
- Stella Rocha
- Ami Takeuchi
- Shima Shyna
- Mini Han
- Meghana Lama
- Bembem Radaza
- Chelsea Marie
- Claire Harlow
- Miranda Diana Kerr
- Nixie Salonga
- Cheryl Isabelle
- Chamila
- Alexandra
– ณลดา ธรรมธนากร
- Stasha Sanchez
- Sunny Dee Lite
== อ้างอิง ==
มิสอินเตอร์เนชั่นแนลควีน
เอ็นบีเอ นัดชิงชนะเลิศ 2021

เอ็นบีเอ นัดชิงชนะเลิศ 2021 (2021 NBA Finals) เป็นการแข่งขันบาสเกตบอลนัดชิงชนะเลิศของสมาคมบาสเกตบอลแห่งชาติ (เอ็นบีเอ) ฤดูกาล 2020–21 ซึ่งมิลวอกี บักส์จะแข่งขันกับฟีนิกซ์ ซันส์ โดยทั้งสองทีมเป็นทีมที่ชนะการแข่งขันรอบชิงชนะเลิศคอนเฟอเรนซ์ (มิลวอกี บักส์เป็นแชมป์สายตะวันออก และฟีนิกซ์ ซันส์เป็นแชมป์สายตะวันตก) และทั้งสองทีมจะต้องแข่งขันในระบบ 4 ใน 7 นัด (หนึ่งทีมจะต้องชนะอย่างน้อยสี่นัด) โดยเริ่มการแข่งขันในวันที่ 6 กรกฎาคมและสิ้นสุดในวันที่ 22 กรกฎาคม ถ้าหากต้องมี 7 นัด เนื่องจากการระบาดทั่วของโควิด-19 ทำให้นัดชิงชนะเลิศได้ถูกเลื่อนออกไปเป็นปีที่สองติดต่อกัน โดยถูกเลื่อนไปแข่งขันในช่วงเดือนกรกฎาคม
มิลวอกี บักส์ คว้าแชมป์เอ็นบีเอเป็นสมัยที่สองและเป็นครั้งแรกในรอบ 50 ปี โดยเอาชนะ ฟีนิกซ์ ซันส์ 4-2 เกม และยานนิส อันตีโทคุมโบ ได้รับรางวัลผู้เล่นทรงคุณค่าซึ่งเป็นนักกีฬาชาวกรีกคนแรกที่ได้รับรางวัลนี้
==สนามแข่งขัน==
สนามแข่งขันสองสนามได้รับการจัดขึ้นที่ฟุตพรินต์เซ็นเตอร์ ออกฟีนิกซ์ และไฟเซิร์ฟฟอรัม มิลวอกี
{|class=wikitable style="text-align:center;"
|-
!width=250px|ฟีนิกซ์ ซันส์
!width=250px rowspan=4|
!width-250px|มิลวอกี บักส์
|-
|ฟุตพรินต์เซ็นเตอร์
|ไฟเซิร์ฟฟอรัม
|-
|ความจุ: 18,422
|ความจุ: 17,341
|-
|
|
|}
== เส้นทางสู่นัดชิงชนะเลิศ ==
=== ผลการแข่งขันกันในฤดูกาลปกติ ===
ซันส์ชนะฤดูกาลปกติ 2-0 เกม
== สรุปผลการแข่งขัน ==
เวลาการแข่งขันในท้องถิ่น 00 (ช้ากว่าไทย 11 ชั่วโมง)
=== นัดแรก ===
=== นัดที่สอง ===
=== นัดที่สาม ===
=== นัดที่สี่ ===
=== นัดที่ห้า ===
=== นัดที่หก ===
==ผู้เล่น==
===ฟีนิกซ์ ซันส์===
===มิลวอกี บักส์===
==อ้างอิง==
==แหล่งข้อมูลอื่น==
2021 NBA Finals official website
2021 NBA Finals  at Basketball-Reference.com
เอ็นบีเอ นัดชิงชนะเลิศ
อินซูลิน (ยา)

ยาอินซูลินคือยาที่นำฮอร์โมนอินซูลินมาใช้รักษาโรคที่ทำให้มีน้ำตาลในเลือดสูง โรคเหล่านี้ได้แก่ เบาหวานชนิดที่ 1, เบาหวานชนิดที่ 2, เบาหวานแห่งครรภ์ และภาวะแทรกซ้อนบางอย่างของเบาหวาน เช่น เลือดเป็นกรดคีโตนจากเบาหวาน (DKA) และภาวะเลือดมีน้ำตาลสูงและมีความเข้มข้นสูง (HHS)
==อ้างอิง==
ฮัมบัตสึ

ฮัมบัตสึ (藩閥 hambatsu) เป็นชนชั้นปกครองใหม่ในยุคเมจิของญี่ปุ่น
สมาชิกของชนชั้นนี้เป็นสาวกของโคกุงาคุ และเชื่อว่าพวกเขาเป็นผู้สร้างระเบียบใหม่ที่ยิ่งใหญ่ บุคคลสำคัญสองคนของชนชั้นนี้คือ โอกูโบะ โทชิมิจิ บุตรชายของข้ารับใช้จากซัตสึมะ และซามูไรจากซัตสึมะ ไซโง ทากาโมริ ผู้ร่วมกับโชชู โทซะ และฮิเซ็นเพื่อโค่นล้มรัฐบาลโชกุนโทกูงาวะ โอกูโบะ กลายเป็นรัฐมนตรีว่าการกระทรวงการคลังและ ไซโง กลายเป็นจอมพล; ทั้งสองเป็นที่ปรึกษาของจักรพรรดิ คิโดะ ทากาโยชิ ชาวโชชู ลูกศิษย์ของ โยชิดะ โชอิง และผู้สมรู้ร่วมคิดกับ โอกูโบะ และ ไซโง กลายเป็นรัฐมนตรีว่าการกระทรวงศึกษาธิการ  ที่โดดเด่นอีกคนคือ อิวากูระ โทโมมิ เป็นชาวเกียวโตซึ่งต่อต้านโทกูงาวะและกลายเป็นเอกอัครราชทูตญี่ปุ่นคนแรกประจำสหรัฐอเมริกา และโอกูมะ ชิเงโนบุ แห่งฮิเซ็น ซึ่งดำรงตำแหน่งรัฐมนตรีกระทรวงต่าง ๆ และกลายเป็นนายกรัฐมนตรีในปี ค.ศ. 1898
เพื่อบรรลุเป้าหมายของระเบียบสังคมใหม่ ฮัมบัตสึจึงได้เริ่มยกเลิกการแบ่งแยกทางสังคมทั้งสี่ผ่านการปฏิรูปเศรษฐกิจและสังคมแบบต่อเนื่อง รายได้ของรัฐบาลโชกุนโทกูงาวะขึ้นอยู่กับภาษีที่เก็บในดินแดนของโทกูงาวะและดินแดนไดเมียวอื่น ๆ เงินกู้จากชาวนาที่ร่ำรวยและพ่อค้าในเมือง ค่าธรรมเนียมศุลกากรที่จำกัด และการรับเงินกู้จากต่างประเทศอย่างไม่เต็มใจ เพื่อจัดหารายได้และพัฒนาโครงสร้างพื้นฐานที่ดี รัฐบาลใหม่ให้ทุนในการปรับปรุงท่าเรือ ประภาคาร การนำเข้าเครื่องจักร โรงเรียน การศึกษาในต่างประเทศสำหรับนักเรียน เงินเดือนสำหรับครูและที่ปรึกษาต่างประเทศ การปรับปรุงกองทัพและกองทัพเรือ เครือข่ายรถไฟและโทรเลข และการทูตต่างประเทศ เช่น ภารกิจอิวากูระ
== ดูเพิ่ม ==
เก็นโร
รัฐบาลเมจิ
การฟื้นฟูเมจิ
== อ้างอิง ==
Japan : Country Studies - Federal Research Division, Library of Congress
นักการเมืองญี่ปุ่น
การฟื้นฟูสมัยเมจิ
คณาธิปไตย
ประวัติศาสตร์การเมืองญี่ปุ่น
จาตุรงค์ เพ็งนรพัฒน์

นายแพทย์ จาตุรงค์ เพ็งนรพัฒน์ เป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นสามีของนางอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ พรรคภูมิใจไทย ภายหลังปรากฏตัวในงานวันคล้ายวันเกิดนายเนวิน ชิดชอบ คาดว่าเตรียมลงเลือกตั้งในนามพรรคภูมิใจไทย
== ประวัติ ==
จาตุรงค์ เกิดเมื่อวันที่ 21 เมษายน พ.ศ. 2505 จบการศึกษาแพทยศาสตรบัณฑิต จากมหาวิทยาลัยขอนแก่น รัฐศาสตรมหาบัณฑิต จากมหาวิทยาลัยสุโขทัยธรรมาธิราช และปรัชญาดุษฎีบัณฑิต จากมหาวิทยาลัยราชภัฏอุบลราชธานี เขาสมรสกับนางอุดมลักษณ์ เพ็งนรพัฒน์ น้องสาวของนายธีระ ไตรสรณกุล สมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ 
== การทำงาน ==
จาตุรงค์ เพ็งนรพัฒน์ ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ตั้งแต่ปี 2538 ได้รับเลือกตั้งเป็นสมัยแรก ในนามพรรคชาติไทย และได้รับเลือกตั้งต่อเนื่องอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในปี 2544 ลงสมัครรับเลือกตั้งในนามพรรคไทยรักไทย และได้รับเลือกตั้งเป็นสมัยที่ 3  จากนั้นได้ลงสมัครรับเลือกตั้งอีกครั้งในปี 2548 และได้รับเลือกตั้งเป็นสมัยที่ 4
กระทั่งถูกตัดสิทธิ์ทางการเมืองจากคดียุบพรรคการเมือง พ.ศ. 2549 จึงสนับสนุนให้นางอุดมลักษณ์ ลงสมัครรับเลือกตั้งแทน
หลังพ้นจากการถูกตัดสิทธิ์ทางการเมือง เขาได้เข้าร่วมงานกับพรรคเพื่อไทย และลงสมัครรับเลือกตั้งอีกครั้ง เป็น ส.ส.สมัยที่ 5
== เครื่องราชอิสริยาภรณ์ ==
== อ้างอิง ==
บุคคลจากจังหวัดศรีสะเกษ
แพทย์ชาวไทย
นักการเมืองไทย
คู่สมรสของนักการเมืองไทย
สมาชิกสภาผู้แทนราษฎรจังหวัดศรีสะเกษ
พรรคชาติไทย
พรรคไทยรักไทย
พรรคเพื่อไทย
บุคคลจากคณะแพทยศาสตร์ มหาวิทยาลัยขอนแก่น
บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
บุคคลจากมหาวิทยาลัยราชภัฏอุบลราชธานี
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เนียส

เนียส  หรือชื่อภาษาอังกฤษคือ เหมียว (Meowth) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ ปรากฏครั้งแรกในเกมโปเกมอนภาคเรด และ บลู
== อ้างอิง ==
ตัวละครในโปเกมอน
ตัวละครในการ์ตูนทีวีแอนิเมชัน
สายพันธุ์โปเกมอน
แก๊งร็อคเก็ต
ตัวละครที่เป็นแมว
แมวที่มีชื่อเสียง
ตัวละครที่เป็นโจร
ตัวละครที่เป็นอาชญากร
ตัวละครที่เป็นพวกนักเลง
ตัวละครที่เป็นสมาชิกแก๊ง
ตัวละครในบันเทิงคดีที่มีความสามารถเกี่ยวกับโลหะ
ตัวละครในบันเทิงคดีที่สามารถควบคุมความมืดหรือเงา
ใครคืออองชองเต

ใครคือ...อองชองเต? ( อังกฤษ : Enchanté The Series RTGS: , Khrai Khue... Enchanté, lit. 'Who is... Enchanté?') เป็นละครชุดแนวโรแมนติกคอมเมดี้-ดราม่า ในปี 2565 นำแสดงโดย กษิดิ์เดช ปลูกผล (บุ๊ค) และ จิรัชพงศ์ ศรีแสง (ฟอส) สร้างจากนิยายเรื่อง ใครคือ...อองชองเต? ที่เขียนโดยนักเขียนนามปากกาว่า นายพินต้า
กำกับโดย ภาวิส เสาร์ศรีอ่อน (ฟิล์ม) และอำนวยการผลิตโดย จีเอ็มเอ็มทีวี ใครคือ...อองชองเต? เป็นหนึ่งในซีรีส์ที่เปิดตัวในงาน "GMMTV 2021: The New Decade Begins" ของจีเอ็มเอ็มทีวี ในวันที่ 3 ธันวาคม 2563 แต่เนื่องด้วยสถานการณ์โควิด-19 ทำให้การถ่ายทำล่าช้า อย่างไรก็ตามซีรีส์นี้ได้ออกอากาศครั้งแรกในวันที่ 28 มกราคม 2565 ออกอากาศทุกวันศุกร์ เวลา 20.30 น. (ตามเวลาไทย)
== เรื่องย่อ ==
เธโอ หรือ ทิว (กษิดิ์เดช ปลูกผล) ในวัยเด็ก จู่ๆ เขาก็ย้ายไปฝรั่งเศสเพื่ออาศัยอยู่กับย่าของเขา และเมื่อย่าเสียชีวิต เขาจึงย้ายกลับประเทศไทย ทิวได้พบกับอัค (จิรัชพงศ์ ศรีแสง) เพื่อนในวัยเด็กและเพื่อนบ้านของเขาที่ให้การต้อนรับและให้ที่นอนเขาในคืนแรกที่กลับมา ทิวได้เข้ามหาวิทยาลัยในเอกวรรณคดี เนื่องจากพ่อของเขาเป็นเจ้าของมหาวิทยาลัย ทิวจึงเป็นที่พูดถึงเป็นอย่างมากเมื่อมาที่มหาวิทยาลัย
อยู่มาวันหนึ่ง ทิวพบหนังสือในห้องสมุดของมหาวิทยาลัย และได้เขียนข้อความลงในหนังสือโดยไม่หวังว่าจะได้รับคำตอบ เมื่อกลับมาเปิดหนังสือในครั้งต่อมา มีผู้ตอบกลับโดยใช้นามแฝงว่า "อองชองเต" ซึ่งแปลว่า "ยินดีที่ได้รู้จัก" ในภาษาฝรั่งเศส ทำให้ทิวอยากรู้ว่าใครคือ 'อองชองเต'  อัคจึงติดโปสเตอร์ไปทั่วมหาวิทยาลัยเพื่อช่วยทิวตามหาว่าใครคือ 'อองชองเต' กันแน่ และมีนักศึกษาชายสี่คนออกมาอ้างว่าพวกเขาคือ 'อองชองเต' นั่นก็คือ สายฟ้า (กวิน แคสกี้), นที (ภูสิษฐ์ ดิษฐพิสิษฐ์), วาโย (ธราธร จันทรวรกาญน์) และ ภูผา (ธนบูรณ์ เกียรตินิรันดร์)
ทิวไม่รู้ว่าใครคือตัวจริงกันแน่ ด้วยความช่วยเหลือของอัค จะค้นหาว่าใครคือ 'อองชองเต' ตัวจริงกันแน่?
== นักแสดงและบทบาท ==
=== นักแสดงหลัก ===
จิรัชพงศ์ ศรีแสง (ฟอส) รับบท อัคค์
กษิดิ์เดช ปลูกผล (บุ๊ค) รับบท เธโอ หรือ ทิว
=== นักแสดงสมทบ ===
กวิน แคสกี้ (ฟลุ๊ค) รับบท สายฟ้า (1 ใน 4 Ambassadors ของมหาลัยนาวาวิวัฒน์)
ธนบูรณ์ เกียรตินิรันดร์ (อู๋) รับบท ภูผา (1 ใน 4 Ambassadors ของมหาลัยนาวาวิวัฒน์)
ธราธร จันทรวรกาญจน์ (บูม) รับบท วาโย (1 ใน 4 Ambassadors ของมหาลัยนาวาวิวัฒน์)
ภูสิษฐ์ ดิษฐพิสิษฐ์ (ฟลุ๊ค) รับบท นที (1 ใน 4 Ambassadors ของมหาลัยนาวาวิวัฒน์)
ชยกร จุฑามาศ (เจเจ) รับบท ต้น (เพื่อนของอัคค์ และรุ่นน้องชมรมกีฬาฟุตบอลของวาโย)
ณภัทร พัชรชวลิต (อั๋น) รับบท แทน (เพื่อนของนที)
นลินทิพย์ เพิ่มภัทรสกุล (ฝน) รับบท อิม (พี่สาวของอัคค์)
คีตภัทร ป้องเรือ (เพลง) รับบท เอ้ก (น้องสาวของอัคค์)
โอวิเวอร์ พูพาร์ท (อั๋น) รับบท ดร.ธรรมรงค์ (พ่อของเธโอ / ทิว)
นฤมล พงษ์สุภาพ (ก้อย) รับบท อัมพวา (แม่ของเธโอ / ทิว)
จิตรพล โพธิวิหค (จิมมี่) รับบท ซัน (พี่ที่เธโอสนิทที่ฝรั่งเศษ)
ยงวรี อนิลบล (ฟ้า) รับบท ฝน (โค้ชของชมรมกีฬาฟุตบอลของวาโย)
ฐานัฐพ์ โล่ห์คุณสมบัติ (ลี) รับบท ปุณ (เจ้าของร้านขนมหวาน)
ปุริม รัตนเรืองวัฒนา (ปลื้ม) รับบท กระทิง (พนักงานร้านขนมหวาน)
== เพลงประกอบละคร ==
== เรตติง ==
ในตารางด้านล่าง  แสดงถึงเรตติงที่ต่ำที่สุด
และ  แสดงถึงเรตติงที่สูงที่สุด
 อิงจากส่วนแบ่งผู้ชมเฉลี่ยต่อตอน
== อ้างอิง ==
==แหล่งข้อมูลอื่น==
ใครคือ...อองชองเต?  ที่ จีเอ็มเอ็ม 25
ใครคือ...อองชองเต? ที่ วิว
ละครโทรทัศน์ไทย
ละครโทรทัศน์ไทยที่ออกอากาศตั้งแต่ พ.ศ. 2565
ละครโทรทัศน์ของจีเอ็มเอ็มทีวี
โกตันดะ

โกตันดะ  เป็นย่านหนึ่งในเขตชินางาวะ กรุงโตเกียว ตั้งอยู่ระหว่างสถานีรถไฟเมงูโระและสถานีรถไฟโอซากิ เป็นย่านที่ตั้งของสถานทูต สถานศึกษา สถานพยาบาล และอาคารสำนักงาน ศูนย์กลางของย่านคือบริเวณสถานีรถไฟโกตันดะ
== สถานที่สำคัญ ==
=== สถานทูตและสถานกงศุล ===
สถานทูตเบลารุส
สถานทูตอินโดนีเซีย
สถานทูตมาซิโดเนียเหนือ
สถานกงศุลใหญ่บราซิล
สถานกงศุลใหญ่เปรู
=== สถานศึกษา ===
มหาวิทยาลัยเซย์เซ็น
มหาวิทยาลัยสาธารณสุขโตเกียว
=== ศูนย์การแพทย์ ===
ศูนย์การแพทย์ เอ็นทีที โตเกียว
=== สำนักงานใหญ่บริษัท ===
อัลลายน์เทเลซิส
คอมซิส
อิมเมจิกา
==แหล่งข้อมูลอื่น==
มิสอินเตอร์เนชั่นแนลควีน 2012

มิสอินเตอร์เนชั่นแนลควีน 2012 (Miss International Queen 2012) เป็นการจัดประกวดมิสอินเตอร์เนชั่นแนลควีน ครั้งที่ 8 จัดขึ้นในวันที่ 2 พฤศจิกายน พ.ศ. 2555 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 25 คนจากทั่วโลก โดยศิรภัสสร อัฒยกร มิสอินเตอร์เนชั่นแนลควีน 2011 จากประเทศไทย ได้สวมมงกุฎให้แก่ เควิน บาลอท จากประเทศฟิลิปปินส์ เป็นผู้ครองตำแหน่งมิสอินเตอร์เนชั่นแนลควีนประจำปีนี้
== ผลการประกวด ==
== รางวัลพิเศษ ==
== ผู้เข้าประกวด ==
ในปีนี้มีผู้เข้าประกวดทั้งหมด 25 คน ดังต่อไปนี้
- Imanni Da Silva
- Bianca Gold
- Jessika Simões
- Feleu Myroina
- Matrica Mae Centino
- Dewi Fortuna
- Leha Angel Lelga
- Tukishima Beni
- Yuki Tachibana
- Morgana
- Berdien Lavyeska Diedrish Blandino
- Kevin Balot
- Michelle Montecarlo
- Miriam Jimenez
- Stefania Cruz
- Tanja
- Veronika
- Marla Vera
- Nikki Normanson Mascenon
- พรรณวิลาส มงคล
- Deniz
- Mokha Montrese
- Ruby Bella Cruz
- Sunny Dee Lite
- Noa Herrera
== อ้างอิง ==
มิสอินเตอร์เนชั่นแนลควีน
ลิงซ์แอร์

ลิงซ์แอร์ (Lynx Air) เป็นสายการบินต้นทุนต่ำพิเศษสัญชาติแคนาดา สายการบินเคยดำเนินงานในชื่อเอ็นเนอร์เจ็ต แล้วจึงเปลี่ยนชื่อเป็นลิงซ์แอร์ในวันที่ 16 พฤศจิกายน ค.ศ. 2021
== ประวัติ ==

=== เอ็นเนอร์เจ็ต ===
เอ็นเนอร์เจ็ตก่อตั้งขึ้นครั้งแรกในปี ค.ศ. 2006 โดยกลุ่มผู้ประกอบการกลุ่มเล็กๆ เดิมเป็นที่รู้จักในชื่อ นิวแอร์แอนด์ทัวร์ จนถึงวันที่ 20 ตุลาคม ค.ศ. 2008 เมื่อนิวแอร์แอนด์ทัวร์เปิดเผยชื่อและโลโก้ใหม่ของบริษัทในชื่อเอ็นเนอร์เจ็ต เอ็นเนอร์เจ็ตก่อตั้งขึ้นโดยบุคคลเก้าคน รวมถึง ทิม มอร์แกน อดีตรองประธานอาวุโสของเวสต์เจ็ต เมื่อวันที่ 28 พฤศจิกายน ค.ศ. 2008 เอ็นเนอร์เจ็ตได้รับใบรับรองผู้ดำเนินการเดินอากาศ (AOC) และใบอนุญาตผู้ดำเนินการเดินอากาศที่ออกโดยหน่วยงานขนส่งของแคนาดา ในปลายปี ค.ศ. 2021 เอ็นเนอร์เจ็ตได้เปลี่ยนชื่อสายการบินใหม่เป็นลิงซ์แอร์
=== ลิงซ์แอร์ ===
ลิงซ์แอร์เปิดตัวเมื่อวันที่ 16 พฤศจิกายน พ.ศ. 2564 โดยมีแผนจะเริ่มบินในช่วงไตรมาสแรกของปี พ.ศ. 2565 ในระหว่างการประกาศ สายการบินได้ทำสัญญากับเครื่องบินโบอิ้ง 737 MAX 8 จำนวน 46 ลำ โดยจะเริ่มส่งมอบได้ในช่วงต้นปี พ.ศ. 2565 ปัจจุบันสายการบิน บินเส้นทางในประเทศและจะให้บริการปลายทางระหว่างประเทศในภายหลัง Lynx Air ใช้โมเดลสายการบินราคาประหยัดสำหรับการดำเนินงาน
== จุดหมายปลายทาง ==
== ฝูงบิน ==
=== ฝูงบินปัจจุบัน ===
ณ เดือนพฤศจิกายน ค.ศ. 2022 ลิงซ์แอร์มีเครื่องบินประจำการฝนฝูงบิน ดังนี้:
=== ฝูงบันในอดีต ===
ในนามเอ็นเตอร์เจ็ต สายการบินเคยให้บริการเครื่องบินดังต่อไปนี้
== อ้างอิง ==
สายการบิน
สายการบินต้นทุนต่ำ
สายการบินสัญชาติแคนาดา
เชห์บาซ ชารีฟ

มิยัน มุฮัมมัด เชห์บาซ ชารีฟ (ปัญจาบ และ , ; Mian Muhammad Shahbaz Sharif, เกิด 23 กันยายน 1951) เป็นนักการเมืองชาวปากีสถาน ผู้ดำรงตำแหน่งนายกรัฐมนตรีปากีสถานคนที่ 23 ตั้งแต่วันที่ 11 เมษายน 2022 ชารีฟเป็นหัวหน้าพรรคปากีสถานมุสลิมลีก (เอ็น) (PML-N) และเคยดำรงตำแหน่งเสนาบดีแคว้นปัญจาบสามวาระ ถือว่ายาวนานที่สุดในประวัติศาสตร์ของแคว้น เชห์บาซเป็นน้องชายของนาวาซ ชาริฟ อดีตนายกรัฐมนตรีปากีสถาน 3 สมัย
เชห์บาซได้รับการเลือกตั้งขึ้นเป็นสมาชิกสภาแคว้นปัญจาบในปี 1988 และเป็นสมาชิกสภานิติบัญญัติแห่งชาติในปี 1990 ก่อนจะได้รับเลือกตั้งเข้าสภาแคว้นปัญจาบอีกครั้งในปี 1993 และได้รับแต่งตั้งเป็นหัวหน้าฝ่ายค้านแคว้นปัญจาบ เขาเคยได้รับเลือกตั้งเป็นเสนาบดีแคว้นปัญจาบ แคว้นที่มีประชากรมากสุดของปากีสถาน เป็นวาระแรกในวันที่ 20 กุมภาพันธ์ 1997 หัลงเกิดการรัฐประหารปี 1999 เชห์บาซและครอบครัวลี้ภัยอยู่ในซาอุดิอาระเบีย จนกระทั่งเดินทางกลับปากีสถานในปี 2007 และได้รับแต่งตั้งเป็นเสนาบดีแคว้นปัญจาบเป็นวาระที่สองหลังพรรค PML-N ที่เขาสังกัดชนะในการเลือกตั้งทั่วไป ปี 2008 ในแค้วนปัญจาบ เขาได้รับเลือกตั้งเป็นเสนาบดีแคว้นปัญจาบเป็นวาระที่สามในการเลือกตั้งปี 2013 และดำรงตำแหน่งจนเขาแพ้ในการเลือกตั้งปี 2018 ขณะดำรงตำแหน่งเสนาบดีแคว้น เขามีชื่อเสียงในฐานะผู้บริหารที่มีฝีมือและทุ่มเทให้กับงาน เขายังริเริ่มโครงการสาธารณูปโภคมากมายในแคว้นปัญจาบ และคณะทำงานของเขาก็ได้รับการยอมรับว่าทำงานอย่างมีประสิทธิภาพ เขห์บาซได้รับการเสนอชื่อเป็นหัวหน้าพรรคหลังพี่/น้องชายของเขา นาวาซ ชารีฟ ถูกถอดถอนจากตำแหน่งเนื่องจากกรณีเอกสารปานามา และได้รับการเสนอชื่อเป็นหัวหน้าฝ่ายค้านในการเลือกตั้งทั่วไปปี 2018
ในเดือนธันวาคม 2019 สำนักตรวจการแผ่นดิน (NAB) อายัดทรัพย์สิน 23 รายการของเขาและบุตรชาย ฮัมซา ชารีฟ ด้วยข้อกล่าวหาฟอกเงิน ในัวนที่ 28 กันยายน 2020 เขาถูกจับกุมโดย NAB ที่ศาลสูงลาฮอร์ และถูกยื่นฟ้องต่อศาลข้อหาฟอกเงิน ที่ซึ่งเขาถูกคุมขังขณะรอคำตัดสิน ในวันที่ 14 เมษายน 2021 ศาลสูงลาฮอร์ปล่อยตัวเขาหลังได้รับการประกันตัวด้วยหลักทรัพย์ภายใต้ข้อหาการฟอกเงิน ท่ามกลางวิกฤตการณ์การเมืองปากีสถานปี 2020-2022 เขาได้รับการเลือกตั้งโดยสมาชิกสภาให้เป็นนายกรัฐมนตรีปากีสถาน เริ่มต้นวาระในวันที่ 11 เมษายน 2022 หลังนายกรัฐมนตรีอิมราน ข่าน ถูกถอดถอนจากตำแหน่งเนื่องจากผลการลงคะแนนในการอภิปรายไม่ไว้วางใจ
== อ้างอิง ==
นักการเมืองปากีสถาน
บุคคลจากลาฮอร์
นายกรัฐมนตรีปากีสถาน
นายกรัฐมนตรีปากีสถาน

นายกรัฐมนตรีปากีสถาน (, , ) หรือเรียกอย่างเป็นทางการว่า นายกรัฐมนตรีแห่งสาธารณรัฐอิสลามปากีสถาน เป็นหัวหน้ารัฐบาลของสาธารณรัฐอิสลามปากีสถานตามรัฐธรรมนูญ ผู้นำฝ่ายบริหารของรัฐบาลกลาง กำกับควบคุมเศรษฐกิจของรัฐ, นำรัฐสภา, นำสภาเพื่อหระโยชน์ร่วม และคณะรัฐมนตรี และมีหน้าที่ในการควบคุมดูแลคณะกรรมการกองบังคับการแห่งชาติต่อคลังอาวุธนิวเคลียร์ของปากีสถาน ตำแหน่งของนายกรัฐมนตรีมีหน้าที่เป็นผู้นำนโยบายในประเทศ และ นโยบายการต่างประเทศ
นายกรัฐมนตรีได้รับเลือกตั้งโดยสมาชิกรัฐสภา ฉะนั้นส่วนใหญ่จึงเป็นหัวหน้าของพรรคที่มีที่นั่งมากสุดในสภา รัฐธรรมนูญปากีสถานจัดสรรอำนาจบริหารให้นายกรัฐมนตรีในการแต่งตั้งคณะรัฐมนตรีและบริหารราชการแผ่นดินปากีสถาน
==หมายเหตุ==
== อ้างอิง ==
การเมืองปากีสถาน
 
รัฐบาลปากีสถาน
ความเร็วของเงิน

ความเร็วของเงิน (velocity of money) คือหน่วยวัดจำนวนครั้งเฉลี่ยของหน่วยเงินว่าถูกใช้ซื้อสินค้าหรือบริการในช่วงระยะเวลาที่กำหนดไปกี่ครั้ง แนวคิดนี้เชื่อมโยงขนาดของกิจกรรมทางเศรษฐกิจกับปริมาณเงิน และอัตราการเปลี่ยนมือของเงินก็เป็นหนึ่งในปัจจัยที่สื่อถึงเงินเฟ้อได้ การวัดความเร็วของเงินมักนิยามว่าคืออัตราส่วนระหว่าง ผลิตภัณฑ์มวลรวมประชาชาติ (gross national product) กับปริมาณเงินของประเทศ ถ้าความเร็วของเงินเพิ่มขึ้น หมายถึงมีการเปลี่ยนมือของเงินตราระหว่างบุคคลมากครั้งขึ้น โดยความเร็วของเงินจะผันแปรไปตามเวลาและได้รับผลกระทบจากหลายปัจจัย
== ตัวอย่าง ==
ในเศรษฐกิจสมมติขนาดเล็กที่มี ชาวนา กับช่างซ่อมสองคน โดยมีเงินระหว่างกัน 50 บาท และมีธุรกรรมเกิดขึ้นทั้งหมด 3 ครั้งในช่วงเวลาหนึ่งปีดังนี้
ชาวนาจ่ายค่าซ่อมรถแทรกเตอร์ให้กับช่างซ่อมเป็นเงิน 50 บาท
ช่างซ่อมซื้อข้าวโพดจากชาวนาเป็นเงิน 40 บาท
ช่างซ่อมซื้อแมวจากชาวนาเป็นเงิน 10 บาท
จะเห็นได้ว่ามีเงินเปลี่ยนมือทั้งหมด 100 บาทในช่วงเวลา 1 ปีที่ผ่านมา แม้ว่าในระบบจะมีเงินอยู่เพียง 50 บาทในตัวอย่างนี้ มูลค่า 100 บาทเกิดขึ้นได้ เพราะเงินแต่ละบาทถูกใช้ในการซื้อสินค้าและบริการ 2 ครั้ง หรือคิดเป็นความเร็วของเงินที่ 2 ต่อปี
== ความเกี่ยวข้องกับอุปสงค์ของเงิน ==
ความเร็วของเงินสามารถมองในอีกมุมเป็นอุปสงค์ของเงินได้ โดยที่ถ้าปริมาณเงินในระบบเท่าเดิม และอัตราดอกเบี้ยสูง คนก็จะไม่ถือเงินสดและพยายามแลกเปลี่ยนเงินไปเป็นสินค้าหรือสินทรัพย์อื่น หรือเรียกว่ามีอุปสงค์ของเงินต่ำ ในทางกลับกัน ถ้าอัตราดอกเบี้ยต่ำ ต้นทุนค่าเสียโอกาสก็จะน้อย ทำให้มีความเร็วของเงินที่ต่ำและอุปสงค์ของเงินสูง
== การวัดโดยอ้อม ==
ในทางปฏิบัติ การวัดความเร็วของเงินมักทำโดยวิธีการทางอ้อม โดยความเร็วของเงินสามารถคำนวณได้จากสูตร
V_T =\frac{PT}{M}
โดยที่
V_T\, คือความเร็วของเงินที่เกิดจากทุกธุรกรรมในช่วงเวลาที่กำหนด
P\, คือ ระดับราคา (price level)
T\, มูลค่าที่แท้จริงของธุรกรรมในช่วงเวลาหนึ่ง
M\, คือมูลค่าของปริมาณเงินในระบบทั้งหมดโดยเฉลี่ยของประเทศ
ดังนั้น PT\, จึงเท่ากับมูลค่าเงิน (nominal) ของธุรกรรมทั้งหมดในระยะเวลาหนึ่งๆ
หรือในอีกมุมมอง สามารถเขียนความเร็วของเงินได้ในรูปแบบ
V =\frac{PQ}{M}
โดยที่
V\, คือความเร็วของเงินที่เกิดจากธุรกรรมที่นับเป็นผลิตภัณฑ์มวลรวมของประเทศหรือประชาชาติ
Q\, คือ ปริมาณที่แท้จริงของผลิตภัณฑ์หรือบริการที่พึ่งผลิต
PQ\, มูลค่าเงินของผลิตภัณฑ์มวลรวมประเทศหรือประชาชาติ
== ข้อวิจารณ์ ==
Ludwig von Mises กล่าวในจดหมายถึง Henry Hazlitt เมื่อ ค.ศ. 1968 ว่า "จุดด้อยของแนวคิดความเร็วการหมุนเวียนเงินในระบบคือมันไม่ได้ตั้งต้นจากการกระทำของบุคคล แต่มองปัญหาจากมุมของระบบเศรษฐกิจโดยรวม แนวคิดนี้โดยตัวมันเองเป็นวิธีที่บกพร่องในการบรรลุปัญหาว่าด้วยราคาและกำลังซื้อ แนวคิดนี้ถือว่าราคาจะต้องเปลี่ยนไปเป็นสัดส่วนกับการเปลี่ยนแปลงที่เกิดกับปริมาณเงิน ถ้าให้อย่างอื่นเท่ากัน ซึ่งไม่จริงเลย"
== อ้างอิง ==
ระบบเศรษฐกิจ
การนั่งสมาธิ

การนั่งสมาธิ  คือการฝึกปฏิบัติใช้ความตั้งมั่น จดจ่อ และแน่วแน่อยู่กับสิ่งใดสิ่งหนึ่งในช่วงระยะเวลาหนึ่ง ซึ่งจะช่วยให้ผู้ปฏิบัติเกิดความสงบ ความรู้สึกตัว หรือมีสติ ในมุมมองของชาวตะวันตก มักใช้คำว่า "Concentration" และ "Meditation" ที่สื่อถึงการทำสมาธิให้จิตใจสงบ
การทำสมาธินั้นถูกปฏิบัติมาประมาณพันปี โดยแรกเริ่มจะเป็นสิ่งที่ปฏิบัติกันทางศาสนา ซึ่งปัจจุบันการทำสมาธินั้นได้แพร่กระจายไปทั่วโลก โดยสามารถนำมาประยุกต์ใช้กับชีวิตประจำวันได้
การนั่งสมาธิในทางพระพุทธศาสนานอกจากต้องการความสงบหรือประโยชน์อื่น ๆ แล้วยังมีจุดประสงค์ในด้านการวิปัสสนา เช่น อานาปานสติ ที่สอนให้พิจารณาลมหายใจเข้า-ออก และตระหนักรู้ถึงปัจจุบันขณะอยู่ตลอดเวลา หากฝึกนั่งสมาธิไปเรื่อย ๆ ก็จะมีการแบ่งขั้นกรรมฐานต่าง ๆ
== ความหมาย ==
=== ความหมายในเชิงลักษณะผล ===
สมาธิคืออาการที่ใจตั้งมั่นอยู่ในอารมณ์เดียวอย่างต่อเนื่อง เป็นอาการที่ใจสงบรวมเป็นหนึ่งแน่วแน่ มีแต่ความบริสุทธิ์ผ่องใส จนกระทั่งสามารถเห็นความบริสุทธิ์นั้นด้วยใจตนเอง อันจะก่อให้เกิดทั้งกำลังใจ กำลังขวัญ กำลังปัญญา และความสุขแก่ผู้ปฏิบัติในเวลาเดียวกัน
=== ความหมายในเชิงลักษณะการปฎิบัติ ===
สมาธิคือความตั้งมั่นของจิตหรือภาวะที่จิตแน่วแน่ต่อสิ่งที่กำหนดแน่วแน่อยู่กับสิ่งใดสิ่งหนึ่ง หรือตั้งมั่นในอารมณ์ใดอารมณ์หนึ่งอย่างแน่วแน่ทำให้จิตใจไม่ฟุ้งซ่าน
== ประโยชน์ของการนั่งสมาธิ ==
การทำสมาธิเป็นการลดความเครียด คลายความวิตกกังวล ฝึกความอดทน และช่วยให้นอนหลับง่ายขึ้น และยังช่วยเพิ่มเซลล์ประสาทในสมองในส่วนการควบคุมและการตอบสนองทางอารมณ์
== อ้างอิง ==
สมาธิ
ศาสนา
คำศัพท์ศาสนา
จิตวิทยา
มิสอินเตอร์เนชั่นแนลควีน 2013

มิสอินเตอร์เนชั่นแนลควีน 2013 (Miss International Queen 2013) เป็นการจัดประกวดมิสอินเตอร์เนชั่นแนลควีน ครั้งที่ 9 จัดขึ้นในวันที่ 1 พฤศจิกายน พ.ศ. 2556 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 25 คนจากทั่วโลก โดยเควิน บาลอท มิสอินเตอร์เนชั่นแนลควีน 2012 จากประเทศฟิลิปปินส์ ได้สวมมงกุฎให้แก่ มาร์เซลลา โอไฮโอ จากประเทศบราซิล เป็นผู้ครองตำแหน่งมิสอินเตอร์เนชั่นแนลควีนประจำปีนี้
== ผลการประกวด ==
== รางวัลพิเศษ ==
== ผู้เข้าประกวด ==
ในปีนี้มีผู้เข้าประกวดทั้งหมด 25 คน ดังต่อไปนี้
- Sharleng Gonzalez
- Victoria Martin
- Roberta Holanda
- Marcela Ohio
- Veronica Haddad
- Renata Ferreira
- Angela
- Angeline Hanum
- Annabel Yu
- Satsuki Nishihara
- Seri Fujinomiya
- Arisa South
- Nur Sajat Fariz
- Patricia Asyeera Wong
- Tanya Maung
- Andrea Justine Aliman
- Godiva Marie Archachia
- Kristina Cassandra Ybarra
- Anne Patricia Lee
- Anastasia South
- Carolina Medina
- เนฐนภาดา กัลยานนท์
- Shantell D'Marco
- Chanel
- Nohemi Montilla
== อ้างอิง ==
มิสอินเตอร์เนชั่นแนลควีน